CELEX: 62008CN0206
Language: sk
Date: 2008-05-19 00:00:00
Title: Vec C-206/08: Návrh na začatie prejudiciálneho konania, ktorý podal Thüringer Oberlandesgericht (Nemecko) 19. mája 2008 – Waser- und Abwasserzweckverband Gotha und Landkreisgemeinden (WAZV Gotha)/Eurawasser Aufbereitungs- und Entsorgungsgesellschaft mbH

27.9.2008   
            
            
               SK
            
            
               Úradný vestník Európskej únie
            
            
               C 247/2
            
         Návrh na začatie prejudiciálneho konania, ktorý podal Thüringer Oberlandesgericht (Nemecko) 19. mája 2008 – Waser- und Abwasserzweckverband Gotha und Landkreisgemeinden (WAZV Gotha)/Eurawasser Aufbereitungs- und Entsorgungsgesellschaft mbH
   (Vec C-206/08)
   (2008/C 247/02)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Thüringer Oberlandesgericht
   Účastníci konania pred vnútroštátnym súdom
   
      Žalobca: Waser- und Abwasserzweckverband Gotha und Landkreisgemeinden (WAZV Gotha)
   
      Žalovaná: Eurawasser Aufbereitungs- und Entsorgungsgesellschaft mbH
   Prejudiciálne otázky
   
               1.
            
            
               Má sa zmluva na poskytnutie služieb (v tomto prípade služieb distribúcie vody a zneškodňovania odpadových vôd) považovať za koncesiu na služby v zmysle článku 1 ods. 3 písm. b) smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), na rozdiel od odplatnej zmluvy na služby v zmysle článku 1 ods. 2 písm. a) a d) smernice len z dôvodu, že nestanovuje priame odmeňovanie poskytovateľa verejným obstarávateľom, ale podľa ktorej má poskytovateľ právo vyberať peňažné plnenie na súkromnoprávnom základe od tretích osôb?
            
         
               2.
            
            
               Ak je potrebné na prvú otázku odpovedať záporne, ide v prípade druhu zmlúv popísaných v prvej otázke o koncesiu na služby, keď je hospodárske riziko prevádzky spojené s predmetnou službou na základe jej verejnoprávneho usporiadania (povinnosť pripojenia sa a užívania; cenová kalkulácia podľa princípu pokrytia nákladov) podstatne od počiatku obmedzené, teda aj v prípade, ak verejný obstarávateľ poskytne plnenie sám, ale poskytovateľ toto obmedzené riziko preberie v plnom alebo aspoň prevažnom rozsahu?
            
         
               3.
            
            
               V prípade zápornej odpovede na druhú otázku: Má sa článok 1 ods. 3 písm. b) smernice vykladať v tom zmysle, že riziko prevádzky spojenej s poskytnutím plnenia, najmä hospodárske riziko, musí byť kvalitatívne podobné tomu, aké obvykle existuje za podmienok voľného trhu s viacerými konkurujúcimi poskytovateľmi?
            
         
      (1)  Ú. v. EÚ L 134, s. 1; Mim. vyd. 06/007, s. 19.